Татарстанда сөт җитештерүне стимуллаштыру өчен субсидия суммасын арттырачаклар

	Быел Татарстанда сөт җитештерүне стимуллаштыру өчен субсидия күләмен узган ел белән чагыштырганда 112 миллион сумга арттырачаклар. 

2023 елда сөт җитештерү буенча 1 миллиард 279 миллион сум күләмендә субсидия каралган, ул федераль бюджеттан финанслана.	 Моннан тыш, нәселле терлекчелеккә ярдәм өчен 1 миллиард 289 миллион сум юнәлдереләчәк, шуның 1 миллиард 113 миллион сумы мөгезле эре терлекнең нәселен яхшыртуга тотылачак, дип хәбәр иткән «Татар-информ» агентлыгына ТР Авыл хуҗалыгы һәм азык-төлек министрлыгының матбугат хезмәте.   
	---	
«Элита»

	№ --- | 30.01.2023	


